বালতিস্তান
বালতিস্তান ( উর্দু: بلتستان‎‎, এছাড়াও বালতিয়ুল বা ছোট তিব্বত নামেও পরিচিত), হলো কে২ (বিশ্বের দ্বিতীয় সর্বোচ্চ পর্বত) এর দক্ষিণে কারাকোরাম পর্বতমালার নিকটে পাকিস্তান দ্বারা পরিচালিত একটি পার্বত্য অঞ্চল। বালতিস্তানের পশ্চিমে গিলগিট, উত্তরে জিনজিয়াং ( চীন ), দক্ষিণ-পূর্বে লাদাখ এবং দক্ষিণ-পশ্চিমে কাশ্মীর উপত্যকার সীমান্ত আছে। এর গড় উচ্চতা ৩,৩৫০ মিটার (১০,৯৯০ ফু) ) এর বেশি । অঞ্চলটিতে মূলত তিব্বতি বংশোদ্ভূত বালতি লোক বসবাস করে। সহস্রাব্দ-প্রাচীন তিব্বতি সংস্কৃতি, রীতিনীতি, আচার, ভাষা এবং লিপি এখনও বিদ্যমান, যদিও জনসংখ্যার সিংহভাগই ইসলাম ধর্ম অনুসরণ করে । বালতিস্তান পাকিস্তান ও ভারতের জন্য কৌশলগতভাবে গুরুত্বপূর্ণ; কারগিল এবং সিয়াচেন যুদ্ধগুলির লড়াই সেখানে হয়েছিল।